బెంగళూరు: దేశ చరిత్రలోనే మాయని మచ్చగా నిలిచిపోయిన మానవ మృగాల వికృతకాండకు మహిళల వస్త్రధారణే కారణమంటూ సమాజ్వాదీ పార్టీకి చెందిన ఓ నేత నోరుపారేసుకున్నారు. శనివారం రాత్రి జరిగిన దుర్ఘటనపై  ఎమ్మెల్యే అబూ ఆజ్మీ బాధిత మహిళలనే నిందించడంపై విస్మయం వ్యక్తమవుతోంది. వారికి తగిన శాస్తి జరిగిందంటూ ఆయన చేసిన వ్యాఖ్యలపై మహిళా సంఘాలతో పాటు రాజకీయ పార్టీలు ఆగ్రహం వ్యక్తం చేస్తున్నాయి. పురుషులు వేరు, మహిళలు వేరనీ... చీకటి పడిన తర్వాత అమ్మాయిలు గడపదాటి బయటికి రాకూడదని ఆయన పేర్కొన్నారు. అకృత్యాలకు పాల్పడిన తాగుబోతు మూకల విషయాన్ని పక్కన బెట్టిన అజ్మీ.... మన సంస్కృతికి విరుద్ధంగా వెళ్లేవారిపై కఠిన చర్యలు తీసుకోవాలంటూ చెప్పుకొచ్చారు. ‘‘చీకటి పడిన తర్వాత ఆడపిల్లలు  వేడుకలు జరుపుకోవాలంటే... తోడుగా భర్త లేదా తండ్రిని వెంట తీసుకెళ్లాలి. కొత్త వ్యక్తులను తీసుకెళ్లకూడదు. మహిళలు అశ్లీల వస్త్రధారణే ఫ్యాషన్ అనుకుంటున్నారు. పురుషులకు, స్త్రీలకు మధ్య ఆకర్షణ కలుగుతుంది. అయితే మనం ముందుగానే జాగ్రత్తలు తీసుకోవాలి’’ అని పేర్కొన్నారు. మహిళలు పాశ్చాత్య సంస్కృతికి అలవాటు పడుతున్నారనీ.. మన సంస్కృతీ, సంప్రదాయాలను విస్మరించిన వారిని కఠినంగా శిక్షించాలని అన్నారు.
bengaluru: desha charitralone mayani machagaa nilichipoyina manava mrugaala vikrutakaandaku mahilala vastradhaarane kaaranamantuu samajwadi paarteeki chendina oo netha norupaaresukunnaaru. sanivaaram raatri jarigina durghatanapai  emmelye aboo aajmi baadhita mahilalane nindinchadampai vismayam vyaktamavutondi. vaariki tagina saasti jarigindantuu aayana chesina vyaakhyalapai mahila sanghaalato paatu rajakeeya paarteelu aagraham vyaktam chestunnayi. purushulu vaeru, mahilalu vaeranee... cheekati padina tarvaata ammayilu gadapadati bayatiki rakudadani aayana perkonnaru. akrutyaalaku paalpadina taagubotu mookala vishayaanni pakkana bettina ajmi.... mana samskrutiki viruddhamgaa vellevaaripai kathina charyalu teesukovaalantuu cheppukochaaru. ‘‘cheekati padina tarvaata aadapillalu  vedukalu jarupukovalante... thodugaa bharta leda tandrini venta teesukellaali. kotta vyaktulanu teesukellakudadu. mahilalu asleela vastradhaarane fashan anukuntunnaru. purushulaku, streelaku madhya aakarshana kalugutundi. ayithe manam mundugaane jaagrattalu teesukovali’’ ani perkonnaru. mahilalu paaschaatya samskrutiki alavaatu padutunnaranii.. mana samskrutii, sampradaayaalanu vismarinchina vaarini kathinamgaa sikshinchaalani annaru.